উখড়া,\_নদিয়া বা উখড়া নিবন্ধের সাথে বিভ্রান্ত হবেন না।

**নগরউখড়া** ভারতের পশ্চিমবঙ্গ রাজ্যের নদিয়া জেলার অন্তর্গত কল্যাণী মহকুমার অধীনস্থ হরিণঘাটা সমষ্টি উন্নয়ন ব্লকের একটি শহর।

ঐতিহাসিক পটভূমি
---------------

ঐতিহাসিকদের মতে, মুঘল সম্রাট আকবরের বিখ্যাত সভাসদ আবুল ফজল কর্তৃক রচিত আইন-ই-আকবরী গ্রন্থে হরিণঘাটার অনেক মৌজার কথা উল্লেখ আছে। এর একটি **উখড়া মৌজা**। অষ্টাদশ শতকের গোড়ার দিকে মুর্শিদকুলি খাঁ উখড়া ও তার পার্শ্ববর্তী মৌজাগুলির জমিদারির দায়িত্ব ভবানন্দ মজুমদারের বংশধর রঘুরাম নামক এক ব্রাহ্মণ্-কে অর্পন করেন। তখন ঐ জমিদারি এলাকার আয়তন ছিল প্রায় ১০,০০০ একর বা ১৫ বর্গমাইল। বর্তমানে ঐ জমিদারি এলাকার কিছু অংশ পরেছে উত্তর ২৪ পরগণা জেলায় এবং বাকি অংশ পরেছে নদিয়া জেলাতে, যা বর্তমানে **নগরউখড়া** গ্রাম হিসাবে পরিচিত। নগরউখড়ার পাশ দিয়ে যমুনা নদী বয়ে যাওয়ায় ব্রিটিশ আমলে সেখানে গঞ্জ বা ছোট গ্রাম গড়ে উঠেছিল। তাছাড়া বাংলাদেশের মুক্তি যুদ্ধের সময় অধুনা নগরউখড়া ও তার পার্শ্ববর্তী গ্রামগুলি ছিল ভারতীয় সেনাদের স্থলঘাটি ও প্রশিক্ষণ এলাকা। কিছু জায়গায় এখনও সেনা বাঙ্কার ও কলোনির দেখা পাওয়া যায়। বর্তমানে নগরউখড়া ক্রমে একটি পৌর শহরের আকারে প্রসারিত হওয়ার পথে।[]

ভৌগোলিক উপাত্ত
--------------

নগরউখড়ার অবস্থানের অক্ষাংশ ও দ্রাঘিমাংশ হল ২২°৫৬′২১″ উত্তর ৮৮°৩৮′১৬″ পূর্ব﻿ / ﻿২২.৯৩৯৩০° উত্তর ৮৮.৬৩৭৮৭° পূর্ব﻿ / 22.93930; 88.63787। সমুদ্র সমতল হতে এর গড় উচ্চতা হল ১৫ মিটার (৪৯ ফুট)।

জনসংখ্যার উপাত্ত
----------------

ভারতের ২০২১ সালের আদমশুমারিতে নগরউখড়াকে আলাদা শহর হিসেবে চিহ্নিত করা হয়নি। জনসংখ্যা আশেপাশের এলাকাগুলির সমন্বিত ভাবে অন্তর্ভুক্ত, তবে আদমশুমারির রেকর্ডে এটি আলাদা করা হয় না। বর্তমানে নগরউখড়া হল একটি থানা এলাকা। 

ভারতের ২০২১ সালের আদমশুমারি অনুসারে নগরউখড়া মিলিত দুটি পঞ্চায়েতের জনসংখ্যা হল ৪৯,৯২২ জন। এর মধ্যে ২৬,০৫২ জন পুরুষ এবং ২৩,৮৬৯ জন মহিলা। এর মধ্যে পুরুষ ৫১%, এবং নারী ৪৯%। এখানে সাক্ষরতার হার ৮৪% । পুরুষদের মধ্যে সাক্ষরতার হার ৮৯%, এবং নারীদের মধ্যে এই হার ৭৯%। সারা পশ্চিমবঙ্গের সাক্ষরতার হার ৫৯.৫%, তার চাইতে নগরউখড়ার সাক্ষরতার হার বেশি। নগরউখড়ার জনসংখ্যার ৯.৬৬% হল ৬ বছর বা তার কম বয়সী।

শিক্ষা প্রতিষ্ঠান
-----------------

নগরউখড়াতে দুটি সরকার পোষিত উচ্চমাধ্যমিক বিদ্যালয় আছে। এগুলি হল:

* নগরউখড়া উচ্চ বিদ্যালয় (স্থাপিত-১৯৫৩)[]
* নগরউখড়া ক্ষেত্রমোহন উচ্চ বালিকা বিদ্যালয় (স্থাপিত-১৯৬৯)[]

এই বিদ্যালয়গুলি পশ্চিমবঙ্গ উচ্চমাধ্যমিক শিক্ষা সংসদ দ্বারা পরিচালিত হয়। এছাড়াও, একটি সরকারি ইংরেজি মাধ্যম এলিমেন্টারি প্রাইমারি স্কুল (মাইকেল মধুসূদন ইংলিশ মিডিয়াম প্রাইমারি স্কুল) ও কিছু বেসরকারি এবং আধা-সরকারি প্রাথমিক বিদ্যালয় আছে।[]

ব্যাংক প্রতিষ্ঠান
-----------------

নগরউখড়া শহরে দুটি সরকারি ব্যাংক এবং অসংখ্য বেসরকারি ব্যাংক প্রতিষ্ঠান বর্তমান। নিম্নে ব্যাংক প্রতিষ্ঠান সমূহ :

* ভারতীয় স্টেট ব্যাংক (সল্টলেক পাড়া, নগরউখড়া)
* পাঞ্জাব নেশনাল ব্যাংক (অশোকনগর রোড, চালোপটটি, নগরউখড়া)
* নগরউখড়া ফার্মার্স কো-অপারেটিভ সোসাইটি লিমিটেড (গভঃ) (গাঙ্গুলি ম্যানশন, ঠাকুরতলা রোড মোড়)
* বন্ধন ব্যাংক (নগরউখড়া - কাঁচরাপারা মেন রোড, নিউ মার্কেট)
* এক্সিস ব্যাংক (রথতলা, নগরউখড়া পুলিশ স্টেশনের নিকট)
* এইচডিএফসি ব্যাংক (নির্মিতধিন - হাবড়া মোড় এর সন্নিকটে)

### ATM

ATM সমুহগুলি হল: 

* ভারতীয় স্টেট ব্যাংক ATM ১ (সল্টলেক পাড়া,নগরউখড়া)
* ভারতীয় স্টেট ব্যাংক ATM ২ (টাউন কালীবাড়ি মোড়)
* পাঞ্জাব নেশনাল্ ব্যাংক ATM (ভৌমিক পাড়া রোড মোড়)
* ইউনিয়ন ব্যাংক ATM (সৎসঙ্গ মোড়)
* এক্সিস ব্যাংক ATM ১ (এন এস বোস এভিনিউ, নিমতলা মোড়)
* এক্সিস ব্যাংক ATM ২ (মিও আমরের পাশে)
* এইচডিএফসি ব্যাংক ATM (এন এস বোস এভিনিউ, নিমতলা মোড়)

যোগাযোগ
-------

কাঁচরাপাড়া-হরিণঘাটা-জলেশ্বর রোড নগরউখড়ার মধ্যে দিয়ে গেছে। এই সড়কটি পূর্ব দিকে গাইঘাটায় ১১২ নং জাতীয় সড়ক ও পশ্চিম দিকে বড় জাগুলিয়ায় ১২ নং জাতীয় সড়ক এবং কাঁচড়াপাড়ায় কল্যাণী এক্সপ্রেসওয়েকে সরাসরি যুক্ত করেছে। ১৯৭১ এর যুদ্ধের সময় এই সড়কটি ছিল ভারতীয় সেনাবাহিনীর সবথেকে নিরাপদ ও কমসময়ে ভারত-বাংলাদেশ সীমান্তবর্তী এলাকাগুলোতে পৌছানোর পথ। এই সড়কপথে ভারতীয় সেনা ও বি.এস.এফ পেট্রাপোল বর্ডারে যাতায়াত করে। এই সড়কটির মোট দৈর্ঘ্য প্রায় ৩০ কিলোমিটার। সড়কটি নগরউখড়াতে তিনটি প্রধান রাস্তার সাথে সরাসরি যুক্ত, যথাক্রমে: অশোকনগর রোড, নিমতলা রোড এবং হাবড়া রোড। বর্তমানে কল্যাণীতে এইমস্ হাসপাতাল গড়ে ওঠার ফলে, এই সড়কটি সম্প্রসারণের কাজ চলছে। হাবড়া, অশোকনগর, কাঁচরাপাড়া এবং কল্যাণী হল নগরউখড়ার নিকটতম রেলওয়ে স্টেশন। এছাড়াও, নগরউখড়া বিভিন্ন প্রতিবেশী গ্রামের সাথে প্রচুর অটো, টোটো ও ভ্যান দ্বারা ভালোভাবে সংযুক্ত।[]

তথ্যসূত্র
---------

1. ↑  *নগরউখড়া details* (ইংরেজি ভাষায়) ।  `|শিরোনাম=` অনুপস্থিত বা খালি (সাহায্য)[*স্থায়ীভাবে অকার্যকর সংযোগ*]
2. ↑  "নগরউখড়া"। *Falling Rain Genomics, Inc* (ইংরেজি ভাষায়)। সংগ্রহের তারিখ জুন ২০, ২০১৭।
3. ↑  "নগরউখড়ার (১) ২০২১ সালের জনগণনা - নদিয়া, পশ্চিমবঙ্গ" (ইংরেজি ভাষায়)। সংগ্রহের তারিখ ৫ এপ্রিল ২০১৬।
4. ↑   "নগরউখড়ার (২) ২০১১ সালের জনগণনা - নদিয়া, পশ্চিমবঙ্গ" (ইংরেজি ভাষায়)। সংগ্রহের তারিখ ৫ এপ্রিল ২০১৬।
5. ↑  "নদিয়া জেলার উচ্চমাধ্যমিক বিদ্যালয়, পশ্চিমবঙ্গ" (ইংরেজি ভাষায়)। [*স্থায়ীভাবে অকার্যকর সংযোগ*]